CELEX: 22021D0310
Language: fi
Date: 2018-09-21 00:00:00
Title: ETA:n sekakomitean päätös N:o 196/2018, annettu 21 päivänä syyskuuta 2018, ETA-sopimuksen liitteen XIII (Liikenne) muuttamisesta [2021/310]

4.3.2021   
               
               
                  FI
               
               
                  Euroopan unionin virallinen lehti
               
               
                  L 75/33
               
            
         ETA:N SEKAKOMITEAN PÄÄTÖS N:o 196/2018,
         annettu 21 päivänä syyskuuta 2018,
         ETA-sopimuksen liitteen XIII (Liikenne) muuttamisesta [2021/310]
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:
         
                     (1)
                  
                  
                     Ilmaliikenteen hallinta- ja lennonvarmistuspalvelujen sekä muiden ilmaliikenteen hallintaverkon toimintojen palveluntarjoajia koskevista yhteisistä vaatimuksista ja näiden palveluntarjoajien valvonnasta, asetuksen (EY) N:o 482/2008 sekä täytäntöönpanoasetusten (EU) N:o 1034/2011, (EU) N:o 1035/2011 ja (EU) 2016/1377 kumoamisesta ja asetuksen (EU) N:o 677/2011 muuttamisesta 1 päivänä maaliskuuta 2017 annettu komission täytäntöönpanoasetus (EU) 2017/373 (1) olisi otettava osaksi ETA-sopimusta.
                  
               
                     (2)
                  
                  
                     Täytäntöönpanoasetuksella (EU) 2017/373 kumotaan komission asetus (EY) N:o 482/2008 (2), komission täytäntöönpanoasetus (EU) N:o 1034/2011 (3) ja komission täytäntöönpanoasetus (EU) N:o 1035/2011 (4), jotka on otettu osaksi ETA-sopimusta ja jotka olisi näin ollen poistettava ETA-sopimuksesta.
                  
               
                     (3)
                  
                  
                     Jotkin täytäntöönpanoasetuksen (EU) 2017/373 säännöksistä ovat peräisin Kansainvälisen siviili-ilmailujärjestön (ICAO) määräyksistä, joita sovelletaan ainoastaan ICAOn EUR-alueeseen (Eurooppa), johon Islanti ei kuulu maantieteellisen sijaintinsa vuoksi.
                  
               
                     (4)
                  
                  
                     Joissakin täytäntöönpanoasetuksen (EU) 2017/373 säännöksissä viitataan EU:n asetuksiin, joiden soveltamisala on rajattu ICAOn EUR-alueeseen (Eurooppa) ja AFI-alueeseen (Afrikka) ja joita ei sovelleta Islannissa.
                  
               
                     (5)
                  
                  
                     Islanti sijaitsee ICAOn NAT-alueella (Pohjois-Atlantti), ja se on sitoutunut noudattamaan ICAOn NAT-aluetta koskevia alueellisia lisämääräyksiä.
                  
               
                     (6)
                  
                  
                     Sen vuoksi olisi muutettava ETA-sopimuksen liitettä XII,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan ETA-sopimuksen liite XIII seuraavasti:
            
                        1)
                     
                     
                        Lisätään 66xf kohdan (komission täytäntöönpanoasetus (EU) N:o 390/2013) jälkeen kohta seuraavasti:
                        
                                    ”66xg.
                                 
                                 
                                    
                                       32017 R 0373: komission täytäntöönpanoasetus (EU) 2017/373, annettu 1 päivänä maaliskuuta 2017, ilmaliikenteen hallinta- ja lennonvarmistuspalvelujen sekä muiden ilmaliikenteen hallintaverkon toimintojen palveluntarjoajia koskevista yhteisistä vaatimuksista ja näiden palveluntarjoajien valvonnasta, asetuksen (EY) N:o 482/2008 sekä täytäntöönpanoasetusten (EU) N:o 1034/2011, (EU) N:o 1035/2011 ja (EU) 2016/1377 kumoamisesta ja asetuksen (EU) N:o 677/2011 muuttamisesta (EUVL L 62, 8.3.2017, s. 1).
                                 
                              Tätä sopimusta sovellettaessa asetusta koskevat seuraavat mukautukset:
                        
                                    a)
                                 
                                 
                                    Kun asetuksessa ja siihen liittyvissä hyväksyttävissä vaatimusten täyttämisen menetelmissä (AMC) tai ohjeaineistossa (GM) viitataan ICAOn EUR-alueeseen sovellettaviin määräyksiin, sen ei pitäisi katsoa olevan Islantia koskeva velvoite, jos Islanti noudattaa ICAOn NAT-aluetta koskevia alueellisia lisämääräyksiä. ICAOn NAT-aluetta koskevia määräyksiä voidaan pitää Islannin osalta hyväksyttävinä vaatimusten täyttämisen menetelminä (AMC) ja ohjeaineistona (GM).
                                 
                              
                                    b)
                                 
                                 
                                    Kun asetuksessa viitataan EU:n asetuksiin, joiden soveltamisala on rajattu ICAOn EUR/AFI-alueeseen, sen ei pitäisi katsoa olevan Islantia koskeva velvoite, ellei Islanti ole nimenomaisesti ilmoittanut, että kyseisiä asetuksia sovelletaan Islannissa. Vaihtoehtoisesti sovelletaan kansallisia säännöksiä tai sovellettavia ICAOn määräyksiä.
                                 
                              
                                    c)
                                 
                                 
                                    Vaihtoehtoisten vaatimusten täyttämisen menetelmien (AltMOC) ei pitäisi olla välttämättömiä tapauksissa, joissa Islanti noudattaa ICAOn NAT-aluetta koskevia alueellisia lisämääräyksiä.
                                 
                              
                                    d)
                                 
                                 
                                    Lisätään liitteessä II olevan ATM/ANS.AR.A.025 kohdan b alakohdassa ilmaisun ”jäsenvaltioille” jälkeen ilmaisu ”, EFTAn valvontaviranomaiselle”.
                                 
                              
                                    e)
                                 
                                 
                                    Lisätään liitteessä II olevan ATM/ANS.AR.C.050 kohdan e alakohdan 1 alakohdassa ilmaisun ”komissiolle” jälkeen ilmaisu ”ja EFTAn valvontaviranomaiselle”.
                                 
                              
                                    f)
                                 
                                 
                                    Lisätään liitteessä III olevan ATM/ANS.OR.D.005 kohdan c alakohdassa ilmaisun ”komissiolle” jälkeen ilmaisu ”ja tapauksen mukaan EFTAn valvontaviranomaiselle”.
                                 
                              
                                    g)
                                 
                                 
                                    Lisätään liitteessä III olevan ATM/ANS.OR.D.025 kohdan
                                    
                                                (i)
                                             
                                             
                                                c alakohdassa ilmaisun ”komissiolle” jälkeen ilmaisu ”, EFTA-valtioiden pysyvälle komitealle, EFTAn valvontaviranomaiselle”; ja
                                             
                                          
                                                (ii)
                                             
                                             
                                                e alakohdassa ilmaisun ”komission” jälkeen ilmaisu ”, tapauksen mukaan EFTAn valvontaviranomaisen”.”
                                             
                                          
                              
                  
                        2)
                     
                     
                        Muutetaan kohta 66wn (komission asetus (EU) N:o 677/2011) seuraavasti:
                        
                                    a)
                                 
                                 
                                    Lisätään luetelmakohta seuraavasti:
                                    
                                                ”-
                                             
                                             
                                                
                                                   32017 R 0373: komission täytäntöönpanoasetus (EU) 2017/373, annettu 1 päivänä maaliskuuta 2017 (EUVL L 62, 8.3.2017, s. 1)”.
                                             
                                          
                              
                                    b)
                                 
                                 
                                    Poistetaan j kohta.
                                 
                              
                  
                        3)
                     
                     
                        Poistetaan 66wf kohdan (komission asetus (EY) N:o 482/2008), 66xb kohdan (komission täytäntöönpanoasetus (EU) N:o 1034/2011) ja 66xc kohdan (komission täytäntöönpanoasetus (EU) N:o 1035/2011) tekstit.
                     
                  
         
            2 artikla
            Täytäntöönpanoasetuksen (EU) 2017/373 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         
         
            3 artikla
            Tämä päätös tulee voimaan 22 päivänä syyskuuta 2018, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
         
         
            4 artikla
            Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
         
         
            Tehty Brysselissä 21 päivänä syyskuuta 2018.
            
               
                  ETA:n sekakomitean puolesta
               
               
                  Puheenjohtaja
               
               Oda Helen SLETNES
            
         
         
            (1)  EUVL L 62, 8.3.2017, s. 1.
         
            (2)  EUVL L 141, 31.5.2008, s. 5.
         
            (3)  EUVL L 271, 18.10.2011, s. 15.
         
            (4)  EUVL L 271, 18.10.2011, s. 23.
         
            (*1)  Valtiosäännön asettamista vaatimuksista ei ole ilmoitettu.